Пасля смерці Дзяржаўнага канцлера Расійскай імперыі Мікалая Румянцава яго пахавалі ў Петрапаўлаўскім саборы Гомеля. Малодшы брат і пераемнік граф Сяргей Румянцаў развітваецца з гомельскай сядзібай, якая дасталася яму ў спадчыну. Але перад гэтым ён завяршае распачатае пры канцлеры будаўніцтва і ўсталёўвае на ягонай магіле помнік. У сувязі з тым замоўлена знанаму рускаму скульптару Васілю Дэмут-Маліноўскаму бронзавая копія статуі багіні Міру, якіх было зроблена, відавочна, дзве. Другая прызначалася для помніка ў гонар наведвання імператрыцай Кацярынай ІІ Троіцкага-Кайнарджы, яшчэ адной вотчыны Румянцавых у Падмаскоўі (сёння гэты помнік знаходзіцца ў фондах Дзяржаўнага музея архітэктуры імя Шчусева і захоўваецца на тэрыторыі Данскога манастыра ў Маскве).